Vier staatsamptenare in hof oor 'lisensiebedrog' | Maroela Media
Vier amptenare van die Kaapse stadsraad het Woensdag in die streekshof verskyn in verband met die beweerde uitreiking van vals voertuigregistrasielisensies aan taxibase.
Farouk Martin (30), Sivuyile Charlie (33), Xolani Qhinga (35) en Lwandiso Mawisa (31) is op borgtog van R3 000 elk vrygelaat. Hulle word van bedrog, korrupsie en regsverydeling aangekla.
Die vier se saak is tot 22 September uitgestel vir verdere ondersoek. Die amptenare is Maandag in hegtenis geneem. Drie beamptes is by die werk in hegtenis geneem terwyl die vierde beampte by sy huis in hegtenis geneem is.
Die inhegtenisnemings het gevolg ná 'n ondersoek deur die stad se spesiale-ondersoekeenheid wat in Mei reeds begin het. Sewe staatsamptenare is by die beweerde bedrog betrek. Drie van die beamptes het intussen bedank. Hulle kan moontlik ook strafregtelik aangekla word.
Bedank en word net weer in volgende pos aangestel. Kyk of hulle vervolg gaan word en plaas dit ook op rekord. Ek betwyfel dit.
R4000, dis die huidige prys wat jongmense wat te lui of onbevoeg is om die korrekte roete te volg, betaal vir 'n lisensie! Geen wonder almal se motors is vol duike nie!